AIŠKINAMASIS RAŠTAS

Dėl Molėtų rajono savivaldybės tarybos 2021 m. rugsėjo 30 d. sprendimo Nr. B1-208 ,,Dėl Molėtų rajono savivaldybės sporto projektų finansavimo tvarkos aprašo patvirtinimo“ pakeitimo

1. **Parengto tarybos sprendimo projekto tikslai ir uždaviniai:**

Molėtų rajono savivaldybės tarybos 2021 m. rugsėjo 30 d. sprendimu Nr. B1-208 buvo patvirtintas Molėtų rajono savivaldybės sporto projektų finansavimo tvarkos aprašas (toliau – Aprašas). Vadovaujantis Aprašu, įvyko du projektų atrankos konkursai, kurių metu išaiškėjo, kad daugeliui Molėtų rajone veiklas vykdančių klubų sudėtinga atitikti apraše numatytus paraiškų vertinimo kriterijus. Todėl, siekiant sudaryti sąlygas gauti didesnį finansavimą sporto veikloms bei atsižvelgus į sporto klubų pasiūlymus, teikiamos Aprašo pataisos. Keičiamos finansavimo ribos atskirų sporto veiklų slenksčiams ir keli vertinimo kriterijai.

Parengto sprendimo projekto tikslas – pakeisti Molėtų rajono savivaldybės kūno kultūros ir sporto projektų finansavimo tvarkos aprašą.

1. **Siūlomos teisinio reguliavimo nuostatos:**

Šiuo sprendimu siūloma pakeisti fizinių ir juridinių asmenų, veikiančių sporto srityje, projektų finansavimo tvarką.

1. **Laukiami rezultatai:**

Bus sudarytos sąlygos geriau finansuoti sporto veiklas.

1. **Lėšų poreikis ir jų šaltiniai:**

Savivaldybės biudžeto lėšos, numatomos kiekvienų metų biudžete.

1. **Kiti sprendimui priimti reikalingi pagrindimai, skaičiavimai ar paaiškinimai:**

Pridedamas Aprašo lyginamasis variantas.